b'\n_START_ARTICLE_\nBoni ir Klaidas\n_START_SECTION_\nBiografija\n_START_PARAGRAPH_\nKlaidas Berou gim\xc4\x97 skurd\xc5\xbeioje septyni\xc5\xb3 vaik\xc5\xb3 \xc5\xa1eimoje Teksase. 1926\xc2\xa0m. buvo pirm\xc4\x85 kart\xc4\x85 sulaikytas, kai m\xc4\x97gino b\xc4\x97gti nuo policijos pareig\xc5\xabn\xc5\xb3, j\xc4\xaf apkaltinusi\xc5\xb3 negr\xc4\x85\xc5\xbeinus i\xc5\xa1sinuomotos ma\xc5\xa1inos. Netrukus buvo suimtas d\xc4\x97l kalakut\xc5\xb3, kuriuos buvo pavog\xc4\x99s su broliu Marvinu._NEWLINE_Nors Klaidas nuo 1927 iki 1929\xc2\xa0m. dirbo ir legalius darbus, kartais pl\xc4\x97\xc5\xa1davo parduotuves ir vogdavo automobilius. Buvo sulaikytas 1928 ir 1929\xc2\xa0m., o 1930\xc2\xa0m. gegu\xc5\xbe\xc4\x99 buvo u\xc5\xbedarytas \xc4\xaf Istamo kal\xc4\x97jim\xc4\x85. _NEWLINE_Lygtinai paleistas 1932\xc2\xa0m. vasario 2 d. Klaidas buvo sunkiai atpa\xc5\xbe\xc4\xafstamas. Pasak artim\xc5\xb3j\xc5\xb3, kal\xc4\x97jime jis tapo sunkesnio charakterio ir kar\xc5\xa1tesnio b\xc5\xabdo \xc5\xbemogumi.\n_START_SECTION_\nPirmoji pa\xc5\xbeintis\n_START_PARAGRAPH_\nManoma, kad Klaidas susitiko su Boni 1930\xc2\xa0m. sausio 5 d. savo draugo namuose. Boni tuo tarpu buvo apsistojusi vakar\xc5\xb3 Dalase ir dirbo padav\xc4\x97ja._NEWLINE_Tarp Boni ir Klaido \xc4\xafsipliesk\xc4\x97 meil\xc4\x97 i\xc5\xa1 pirmo \xc5\xbevilgsnio ir nuo to laiko jie buvo nei\xc5\xa1skiriami gangsteriai, kurie vienas kitam pad\xc4\x97jo visomis i\xc5\xa1gal\xc4\x97mis iki tragi\xc5\xa1kos j\xc5\xb3 lemties 1934 m. gegu\xc5\xbe\xc4\x97s 23 d.'